Ανάπτυξη ψηφιακού παιχνιδιού για τη διδασκαλία των ΤΠΕ στην Πρωτοβάθμια Εκπαίδευση
Creators: name: Αδάμ, Δήμητρα Αθανασίου
Publisher: name: Aristotle University of Thessaloniki
Year: 2019
Subjects: Παιχνιδοκεντρική μάθηση
ΤΠΕ
Πρωτοβάθμια Εκπαίδευση
Ψηφιακό παιχνίδι
Game-based learning
ICT
Primary Education
Digital game

description: Η ενεργός εμπλοκή των μαθητών στην εκπαιδευτική διαδικασία θεωρείται ότι αυξάνει το κίνητρό τους για συμμετοχή και μάθηση, δίνοντας την δυνατότητα για επίτευξη μαθησιακών αποτελεσμάτων. Για αυτό το λόγο, πολλοί πιστεύουν ότι τα ψηφιακά παιχνίδια αποτελούν ουσιαστικά μελλοντικά εργαλεία διδασκαλίας, αφού μέσω της διάδρασης και της διασκέδασης που προσφέρουν μπορούν να εμπλέξουν ενεργά τους μαθητές. Η διδασκαλία των ηλεκτρονικών μερών ενός τυπικού υπολογιστικού συστήματος συχνά αφήνει τους μαθητές αδιάφορους, ή στην καλύτερη οι μαθητές απομνημονεύουν παθητικά τις πληροφορίες με αποτέλεσμα να μην αποκτούν μια σωστή κατανόηση του νοητικού μοντέλου του υπολογιστή. Είναι σημαντικό οι μαθητές να κατανοήσουν τις βασικές αρχές λειτουργίας των υπολογιστών με τρόπο που να ξεφεύγει από την στείρα περιγραφή των μερών ενός υπολογιστή, να χρησιμοποιεί μοντέλα και περιγραφές που να εγείρουν την φαντασία, τον προβληματισμό και την δημιουργικότητα για την αξιοποίηση της τεχνολογίας σε όλες τις πτυχές της ζωής μας. Στο πλαίσιο της παρούσας εργασίας σχεδιάστηκε και αναπτύχθηκε ένα ψηφιακό παιχνίδι, το οποίο απευθύνεται σε παιδιά όλων των τάξεων της Πρωτοβάθμιας Εκπαίδευσης με στόχο να αξιοποιηθεί στα πλαίσια του μαθήματος των «Τεχνολογίες Πληροφορικής και Επικοινωνιών (ΤΠΕ)», συνεισφέροντας έτσι στην υποστήριξη των εκπαιδευτικών αυτής της βαθμίδας. Βέβαια μπορεί να αξιοποιηθεί και σε ανεπίσημα περιβάλλοντα μάθησης. Το παιχνίδι επιδιώκει να κεντρίσει το ενδιαφέρον των μαθητών και να τους βοηθήσει στην κατανόηση αυτών των εννοιών, χρησιμοποιώντας τεχνικές αφήγησης και παιγνιώδεις αποστολές. Το ψηφιακό παιχνίδι αξιολογήθηκε από 21 εν ενεργεία εκπαιδευτικούς που διδάσκουν το μάθημα των ΤΠΕ σε δημοτικά σχολεία της χώρας. Χρησιμοποιήθηκε το ερωτηματολόγιο Learning Object Review Instrument (LORI) και συγκεκριμένα εξετάστηκαν η ποιότητα του περιεχομένου, η συνάφεια με τους μαθησιακούς στόχους, η ικανότητα παρακίνησης του ενδιαφέροντος των μαθητών, ο οπτικός και ακουστικός σχεδιασμός και η ευχρηστία αλληλεπίδρασης. Τα αποτελέσματα είναι ιδιαίτερα ενθαρρυντικά, καθώς οι περισσότεροι εκπαιδευτικοί δηλώνουν ικανοποιημένοι με τα χαρακτηριστικά του παιχνιδιού και θεωρούν ότι ο σχεδιασμός της πληροφορίας στο παιχνίδι επιτρέπει στους μαθητές να μάθουν αποτελεσματικά. Πιστεύουν ότι το παιχνίδι παρακινεί σε μεγάλο βαθμό το ενδιαφέρον των μαθητών και ότι οι μαθητές είναι πιθανό να παρουσιάσουν αυξημένο ενδιαφέρον για το μάθημα, αφού παίξουν το παιχνίδι.
description: Active engagement of learners in the educational process is considered to increase their motivation for participation and learning, enabling the achievement of learning outcomes. For this reason, many believe that digital games are essential teaching tools since, through interaction and entertainment, students can be actively involved. Teaching the electronic parts of a typical computer system often leaves students indifferent, or at best students simply memorize the information, not getting a correct understanding of the mental computer model. It is important for students to understand the basic principles of computer operation in a way that goes beyond the simple description of the parts of a computer, with use of models and descriptions that drive imagination, reflection and creativity to exploit technology in all aspects of our lives. In this work, a digital game for children of all primary education classes was designed and developed to be used within the framework of the "Information and Communication Technologies (ICT)" course, thus supporting teachers. Of course, it can also be used in informal learning environments. The game seeks to stimulate students' curiosity and interest and help them understand these concepts, using storytelling techniques and playful missions. The digital game was evaluated by 21 active ICT teachers in primary schools in Greece. The Learning Object Review Instrument (LORI) was used to examine content quality, alignment to learning objectives, ability to motivate students, visual and audio design, and interaction usability. The results are very encouraging, as most teachers say they are satisfied with the game's features and believe that information design allows students to learn effectively. They believe that the game greatly motivates students’ interest, and that students are likely to show increased interest in the lesson after playing the game.